10.1.2012 Jurnalul Oficial al Uniunii Europene L 6[7 DECIZIA CONSILIULUI din 14 decembrie 2011 de stabilire a poziției care urmează să fie adoptată de Uniunea Europeană în cadrul Conferinței ministeriale a Organizaţiei Mondiale a Comerțului referitor la aderarea Samoa la OMC (2012/18/UE) CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 91, articolul 100 alineatul (2) și articolul 207, coroborate cu articolul 218 alineatul (9), având în vedere propunerea Comisiei Europene, întrucât: (1) La 15 aprilie 1998, Guvernul Samoa a depus o cerere de aderare la Acordul de la Marrakech de constituire a Organizației Mondiale a Comerţului (OMC), în temeiul articolului XII din respectivul acord. (2) La 15 iulie 1998 a fost creat un grup de lucru privind aderarea Samoa la OMC pentru a stabili condițiile de aderare acceptabile atât pentru Samoa, cât și pentru toţi ceilalți membri ai OMC. (3) Comisia, în numele Uniunii, a negociat o serie completă de angajamente de deschidere a pieței din partea Samoa care corespund cererilor Uniunii şi sunt în conformitate cu nivelul de dezvoltare al Samoa. (4) Aceste angajamente sunt în prezent încorporate în Protocolul de aderare a Samoa la OMC. (5)  Aderarea la OMC este de aşteptat să aibă o contribuție pozitivă și de durată la procesul de reformă economică şi dezvoltare durabilă din Samoa. (6) În consecinţă, Protocolul de aderare ar trebui aprobat. (7) Conform articolului XII din Acordul de instituire a OMC, condițiile de aderare trebuie convenite între membrul aderent și OMC, iar Conferința Ministerială a OMC aprobă condițiile de aderare din partea OMC. (8) În consecință, este necesar să se stabilească poziția care urmează să fie adoptată de către Uniune în cadrul Conferinței Ministeriale a OMC, referitor la aderarea Samoa la OMC, ADOPTĂ PREZENTA DECIZIE: Articolul 1 Poziţia care urmează să fie adoptată de Uniunea Europeană în cadrul Conferinței ministeriale a Organizației Mondiale a Comerţului referitor la aderarea Samoa la OMC este în favoarea aprobării aderării. Articolul 2 Prezenta decizie intră în vigoare la data adoptării sale. Adoptată la Geneva, 14 decembrie 2011. Pentru Consiliu Președintele M. NOGAJ